OpenLLM-France/wikimedia huggingface dataset:
# Nasuh Akar

Nasuh Akar (Província de Yozgat, 10 de maig de 1925 - Seydişehir, 18 de maig de 1984) va ser un lluitador turc, especialista en lluita lliure, que va competir en els anys posteriors a la Segona Guerra Mundial.
El 1948 va prendre part en els Jocs Olímpics d'Estiu de Londres, on guanyà la medalla d'or en la competició del pes gall del programa de lluita lliure. Va guanyar la final a l'estatunidenc Gerald Leeman. En el seu palmarès també destaca una medalla d'or al Campionat del món de lluita de 1951 i una d'or i una de plata al Campionat d'Europa de lluita.

## Referències

* 1 2 «Olympedia – Nasuh Akar». [Consulta: 12 abril 2022].
* ↑ «International Wrestling Database». [Consulta: 12 abril 2022].
* ↑ «NASUH AKAR (Olimpiyat ve Dünya Şampiyonu) | Türk Güreş Vakfı». [Consulta: 12 abril 2022].
# Muhlis Tayfur

Muhlis Tayfur (Erzurum, 1922 - Esmirna, 21 de juliol de 2008) va ser un lluitador turc, especialista en lluita grecoromana, guanyador d'una medalla olímpica.
El 1948 va prendre part en els Jocs Olímpics d'Estiu de Londres, on va guanyar la medalla de plata en la competició del pes mitjà del programa de lluita grecoromana. En el seu palmarès també destaca una medalla de plata al Campionat d'Europa de lluita de 1947.

## Referències

* 1 2 «Olympedia – Muhlis Tayfur». [Consulta: 8 agost 2022].
* ↑ «International Wrestling Database». [Consulta: 8 agost 2022].
# Thure Johansson

Thure Johansson (Jukkasjärvi, 11 de setembre de 1912 - Arboga, 12 de març de 1986) fou un lluitador suec, especialista en lluita lliure, vencedor d'una medalla olímpica
El 1948 va prendre part en els Jocs Olímpics d'Estiu de Londres, on guanyà la medalla de bronze en la competició del pes mosca del programa lluita lliure.
En el seu palmarès també destaca un campionat nacional, el 1940, i 13 segones posicions en aquests mateixos campionats.

## Referències

* ↑ «Olympedia – Thure Johansson». [Consulta: 3 març 2025].
* ↑ «International Wrestling Database». [Consulta: 3 març 2025].
* 1 2 «Thure Johansson - Sveriges Olympiska Kommitté» (en suec). [Consulta: 3 març 2025].
# Ones Lamb

Les ones de Lamb es propaguen en plaques sòlides o esferes. Són ones elàstiques el moviment de partícules de les quals es troba en el pla que conté la direcció de propagació de l'ona i la direcció perpendicular a la placa. El 1917, el matemàtic anglès Horace Lamb va publicar la seva clàssica anàlisi i descripció d'ones acústiques d'aquest tipus. Les seves propietats van resultar ser força complexes. Un mitjà infinit només admet dos modes d'ona que viatgen a velocitats úniques; però les plaques admeten dos conjunts infinits de modes d'ona Lamb, les velocitats dels quals depenen de la relació entre la longitud d'ona i el gruix de la placa.
Des de la dècada de 1990, la comprensió i la utilització de les ones Lamb ha avançat molt, gràcies al ràpid augment de la disponibilitat de potència de càlcul. Les formulacions teòriques de Lamb han trobat una aplicació pràctica substancial, especialment en el camp de les proves no destructives. El terme ones de Rayleigh-Lamb inclou l'ona de Rayleigh, un tipus d'ona que es propaga al llarg d'una sola superfície. Tant les ones de Rayleigh com les de Lamb estan limitades per les propietats elàstiques de les superfícies.
Les ones en plaques van ser de les primeres ones guiades que es van analitzar d'aquesta manera. L'anàlisi va ser desenvolupada i publicada l'any 1917 per Horace Lamb, un líder de la física matemàtica del seu temps.

## Referències

* ↑ Lamb, Horace (en anglès) Proceedings of the London Mathematical Society, s1-13, 1, 1881, pàg. 189–212. DOI: 10.1112/plms/s1-13.1.189. ISSN: 1460-244X.
* ↑ «Lamb Waves - an overview | ScienceDirect Topics» (en anglès). https://www.sciencedirect.com.+[Consulta: 5 novembre 2022].
* ↑ Yu, Tai-Ho «Numerical investigations of Lamb waves excited by interdigital transducers and incident on piezoelectric plates» (en anglès). Wave Motion, 31-10-2022, pàg. 103078. DOI: 10.1016/j.wavemoti.2022.103078. ISSN: 0165-2125.
* ↑ Lamb, H. "On Waves in an Elastic Plate." Proc. Roy. Soc. London, Ser. A 93, 114–128, 1917.

## Enllaços externs

* Lamb Waver en ondestructive Testing Encyclopedia
* Pàgina web Arxivat 2023-11-15 a Wayback Machine. Material elaborat durant la llicència d'Estudis concedida a Josep Olivella pel Departament d'Ensenyament de la Generalitat de Catalunya.
# Sportclub Eendracht Aalst

L'Sportclub Eendracht Aalst és un club de futbol belga de la ciutat d'Aalst, Flandes Oriental.

## Història

El club va ser fundat el 1919 amb el nom de KSC Eendracht Aalst. El 2002 entrà en liquidació i es refundà com a SC Eendracht Aalst 2002. El 2011 esdevingué SC Eendracht Aalst. Té el número de matrícula 90.
El club també disposa de secció de futbol femení. and played his homematches in the Jeugdcentrum Zandberg.

## Palmarès

* Segona divisió belga de futbol:
** 1991, 1994
* Tercera divisió belga de futbol:
** 2010-11

## Entrenadors destacats

| Jan Ceulemans Wim De Coninck Maurice De Schrijver Patrick De Wilde Etienne De Wispelaere Manu Ferrera Georges Heylens Urbain Haesaert | Luc Limpens Alain Merckx Lorenzo Staelens Gilbert Bodart Gaston Van Der Elst Geert Van Roy Michel Verschueren (ent. físic) | Laszlo Fazekas Henk Houwaert Barry Hulshoff Tomislav Ivic |

## Participacions europees

| Temporada | Competició | Ronda | País | Club | Casa | Fora | Agregat |
| 1995-96 | Copa de la UEFA | 1 | | Levski Sofia | 1–0 | 2–1 | 3–1 |
| | | 2 | | A.S. Roma | 0–0 | 0–4 | 0–4 |

## Referències

* ↑ Foot 100 ASBL. Dictionnaire des clubs affiliés à l'URBSFA depuis 1895: archives de l'URBSFA
* ↑ «htDAMES VC EENDRACHT AALST». Arxivat de l'original el 2013-04-07. [Consulta: 19 novembre 2017].
* ↑ DAMES VC EENDRACHT AALST
* 1 2 UEFA Cup 1995/96, First round, UEFA.com, Retrieved 10. 11. 2013
* 1 2 UEFA Cup 1995/96, Second round, UEFA.com, Retrieved 10. 11. 2013 (anglès)

## Enllaços externs

* Sportclub Eendracht Aalst - Lloc web oficial
# Esquirol dels matolls de panxa vermella

L'esquirol dels matolls de panxa vermella (Paraxerus palliatus) és una espècie de rosegador de la família dels esciúrids. Viu a Kenya, Malawi, Moçambic, Somàlia, Sud-àfrica, Tanzània i Zimbàbue. Es tracta d'un animal diürn i arborícola. Els seus hàbitats naturals són els boscos perennifolis secs o humits, els boscos riberencs i les bardisses. Es creu que no hi ha cap amenaça significativa per a la supervivència d'aquesta espècie, tot i que gran part dels boscos costaners on viu han patit desforestació o degradació.

## Referències

* ↑ Grubb, P. Paraxerus palliatus. UICN 2008. Llista Vermella d'espècies amenaçades de la UICN, edició 2008, consultada el 6 novembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol gegant de Sri Lanka

L'esquirol gegant de Sri Lanka (Ratufa macroura) és una espècie de rosegador de la família dels esciúrids. Viu a Sri Lanka i el sud de l'Índia. Es tracta d'un animal diürn i arborícola. Els seus hàbitats naturals són els boscos caducifolis i de montà secs, on viu a prop dels rius. Està amenaçat per la caça, la destrucció del seu entorn, la competència d'espècies introduïdes i la pressió dels depredadors.

## Referències

* ↑ Joshua, J.; De A. Goonatilake; W. I. L. D. P. T. S.; Molur, S. Ratufa macroura. UICN 2008. Llista Vermella d'espècies amenaçades de la UICN, edició 2008, consultada el 7 setembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de Sonoma

L'esquirol llistat de Sonoma (Neotamias sonomae) és una espècie de rosegador de la família dels esciúrids. És una espècie endèmica del nord-oest de Califòrnia als Estats Units.
Aquesta espècie es troba en el garrics dens, matollars clars en els boscos i matolls a rierols; sovint associada amb el roure negre, pi ponderosa, pi cavador, avet de Douglas, l'avet blanc, sequoia, llorer enganxosa, cedre d'encens, arboços, entre d'altres; associat amb el roure bronzejat en altes serralades dels comtats de Trinity i Humboldt, amb arç blanc, i a grans extensions de matolls al comtat de Trinity.

## Referències

* 1 2 Linzey, A. V.; Hammerson, G.. «Neotamias sonomae» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 11 novembre 2015].

## Enllaços externs

* Hole, Jr., Robert. «Sonoma Chipmunk Tamias sonomae» (en anglès). Encyclopedia of Life Field Guides. Arxivat de l'original el 4 de març 2016. [Consulta: 7 desembre 2012].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de Swinhoe

L'esquirol llistat de Swinhoe (Tamiops swinhoei) és una espècie de rosegador de la família dels esciúrids. Viu a la Xina, Myanmar i el Vietnam. Es tracta d'un animal crepuscular i arborícola. El seu hàbitat natural són les zones amb arbres, incloent-hi els boscos secundaris, els boscos amb matolls i els jardins. És una espècie en risc mínim, és a dir, no sembla que hi hagi cap amenaça significativa per a la seva supervivència.
Fou anomenat en honor del diplomàtic i zoòleg britànic Robert Swinhoe.

## Referències

* ↑ Duckworth, J. W.; Lunde, D. Tamiops swinhoei. UICN 2008. Llista Vermella d'espècies amenaçades de la UICN, edició 2008, consultada el 7 setembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 402. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de collar gris

L'esquirol llistat de collar gris (Neotamias cinereicollis) és una espècie de rosegador de la família dels esciúrids. És endèmica dels Estats Units, estant present únicament en els boscos de coníferes dels estats de Nou Mèxic i Arizona a altituds dels 1.950 als 3.440 metres. Tenen una grandària mitjana, amb una llargada d'aproximadament 224 mm i un pes d'entre 55 i 70 g, sent les femelles una mica més grosses que els mascles. S'alimenten de tota mena de vegetació, principalment de glans.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de la jungla

L'esquirol llistat de la jungla (Funambulus tristriatus) és una espècie de rosegador de la família dels esciúrids. És endèmic dels Ghats Occidentals (Índia). Es tracta d'un animal diürn i semiarborícola. Els seus hàbitats naturals són els boscos tropicals perennifolis, els boscos caducifolis humits, les plantacions i els prats. Està amenaçat per la degradació del seu entorn natural per l'agroindústria, la tala d'arbres i l'expansió de les zones urbanes, així com per l'ús de pesticides.

## Referències

* ↑ Molur, S.; Nameer, P. O. Funambulus tristriatus. UICN 2008. Llista Vermella d'espècies amenaçades de la UICN, edició 2008, consultada el 28 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de les muntanyes Siskiyou

L'esquirol llistat de les muntanyes Siskiyou (Neotamias siskiyou) és una espècie de rosegador de la família dels esciúrids. És una espècie endèmica del nord-oest de Califòrnia i del centre d'Oregon als Estats Units, i se'l troba en alçades entre 1.830 i 2.135 metres. Anteriorment es considerava una subespècie de l'esquirol llistat de Townsend, fet que va ser corregit per Sutton i Nadler l'any 1974.
La seva dieta inclou llavors, fruites, fongs, insectes, etc. Estan actius durant gairebé tot l'any, tot i que probablement romanen al seu cau durant el clima hivernal sever.

## Referències

* 1 2 Linzey, A. V.; Hammerson, G.. «Neotamias siskiyou» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 11 novembre 2015].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol nan de Weber

L'esquirol nan de Weber (Prosciurillus weberi) és una espècie de rosegador de la família dels esciúrids. És endèmic del nord i l'oest de Sulawesi (Indonèsia). El seu hàbitat natural són els boscos. Està amenaçat per la desforestació associada a la tala d'arbres a petita escala i l'agricultura.
Fou anomenat en honor del naturalista germanoneerlandès Max Wilhelm Carl Weber van Bosse.

## Referències

* ↑ Helgen, K.; Aplin, K. Prosciurillus weberi. UICN 2008. Llista Vermella d'espècies amenaçades de la UICN, edició 2008, consultada el 1 setembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 440. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol rupestre del Pare David

L'esquirol rupestre del Pare David (Sciurotamias davidianus) és una espècie de rosegador de la família dels esciúrids. És endèmic de la Xina (Anhui, Chongqing, Gansu, Guizhou, Hebei, Henan, Hubei, Liaoning, Ningxia, Pequín, Shaanxi, Shanxi, Sichuan, Tianjin i Yunnan). S'alimenta de llavors. El seu hàbitat natural són els biomes rocosos. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del missioner i zoòleg francès Jean Pierre Armand David.

## Referències

* ↑ Smith, A. T.; Johnston, C. H. Sciurotamias davidianus. UICN 2008. Llista Vermella d'espècies amenaçades de la UICN, edició 2008, consultada el 7 novembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 315. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol terrestre de Geoffroy

L'esquirol terrestre de Geoffroy (Xerus erythropus) és una espècie de rosegador de la família dels esciúrids. Viu a Benín, Burkina Faso, el Camerun, la República Centreafricana, el Txad, el Congo, la República Democràtica del Congo, Costa d'Ivori, Eritrea, Etiòpia, Gàmbia, Ghana, Guinea, Guinea Bissau, Kenya, Mali, Mauritània, el Marroc, el Níger, Nigèria, el Senegal, Sierra Leone, el Sudan del Sud, el Sudan, el Togo i Uganda. Ocupa una gran varietat d'hàbitats, des dels boscos secs fins als manglars, passant pels boscos d'aiguamolls. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Grubb, P.; Oguge, N.; Ekué, M. R. M. Xerus erythropus. UICN 2008. Llista Vermella d'espècies amenaçades de la UICN, edició 2008, consultada el 22 octubre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol terrestre de Hose

L'esquirol terrestre de Hose (Lariscus hosei) és una espècie de rosegador de la família dels esciúrids. Viu a Indonèsia i Malàisia. El seu hàbitat natural són els boscos primaris, on viu a altituds de fins a 1.000 msnm. Està afectat per la desforestació del seu entorn a conseqüència de la tala d'arbres.
Aquest tàxon fou anomenat en honor del zoòleg, etnòleg i funcionari britànic Charles Hose.

## Referències

* ↑ Duckworth, J. W.; Hedges, S. Lariscus hosei. UICN 2008. Llista Vermella d'espècies amenaçades de la UICN, edició 2008, consultada el 25 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 197. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol unicolor

L'esquirol unicolor (Callosciurus concolor) és una espècie de rosegador de la família dels esciúrids. Viu a la meitat meridional de la península de Malaca. Al nord-oest, arriba fins a la desembocadura del riu Trang o del riu Palian. Durant molt de temps fou considerat una subespècie de l'esquirol ventregrís (C. caniceps).

## Característiques

L'esquirol unicolor és una espècie de mida mitjana del gènere Callosciurus, amb una llargada de cap a gropa de 28 cm de mitjana. El color de base del pelatge és el gris. La part central de l'esquena presenta tons rogencs. Aquesta coloració arriba fins a la base de la cua, però no fins als flancs, ni a la regió inguinal ni al coll. La punta de la cua és negrosa, però no contrasta gaire amb la resta de la cua, de coloració grisa. El ventre és argentat. És més petit que el seu parent més proper, l'esquirol ventregrís (C. caniceps). L'esquirol ventregrís té l'esquena més aviat taronja-grisa i aquesta coloració s'estén als flancs i la regió inguinal. A banda d'això, les dues espècies tenen crides d'aparellament ben diferents. L'esquirol unicolor es pot diferenciar de l'esquirol dels plataners (C. notatus) i l'esquirol de banda negra (C. nigrovittatus), que també es troben a la península de Malaca, per l'absència de bandes als flancs.

## Hàbitat i distribució

Viu a la península de Malaca, en boscos primaris i secundaris, plantacions, jardins i parcs dels suburbis, fins a altituds de 1.135 metres sobre el nivell del mar. Els boscos que habita solen estar dominats per arbres de la família de les dipterocarpàcies. Es nodreix de fruits, fulles, escorça, flors i insectes. Prefereix els fruits d'Artocarpus elasticus, Piper adancum i Ficus i les fulles de bambú gros.

## Referències

* ↑ Hinckley et al., 2024, p. 696.
* ↑ Hinckley et al., 2024, resum.
* ↑ Hinckley et al., 2024, p. 694 i 695.
* ↑ Hinckley et al., 2024, p. 695.

## Bibliografia

* Hinckley, A.; Maldonado, J. E.; Tamura, N.; Leonard, J. A.; Hawkins, M. T. R. «Lost in synonymy: Integrative species delimitation reveals two unrecognized species of Southern Asian tree squirrels (Rodentia: Sciuridae: Callosciurinae)» (en anglès). Vertebrate Zoology, 74, 2024, pàg. 683-707. DOI: 10.3897/vz.74.e133467.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol gegant indonesi

L'esquirol gegant indonesi (Ratufa affinis) és una espècie de rosegador de la família dels esciúrids. Viu a Brunei, Indonèsia, Malàisia, Singapur i Tailàndia. Es tracta d'un animal arborícola que s'alimenta principalment de fruita i fulles. Els seus hàbitats naturals són els boscos perennifolis humits de gran alçada. Està amenaçat per la caça i la tala d'arbres.

## Referències

* ↑ Entrada «Ratufa affinis» de la Paleobiology Database (en anglès). [Consulta: 20 desembre 2022].
* ↑ Duckworth, J. W.; Meijaard, E.; Giman, B.; Han, K. H. Ratufa affinis. UICN 2008. Llista Vermella d'espècies amenaçades de la UICN, edició 2008, consultada el 7 setembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat d'orelles llargues

L'esquirol llistat d'orelles llargues (Neotamias quadrimaculatus) és una espècie de rosegador de la família dels esciúrids. És una espècie endèmica de la serralada de Sierra Nevada als estats de Califòrnia i Nevada dels Estats Units. Fent honor al seu nom, els esquirols llistats d'orelles llargues tenen les orelles de més longitud de totes les espècies d'esquirols llistats.

## Característiques

Els exemplars masculins dels esquirols llistats d'orelles llargues tenen una longitud total d'entre 23 i 23,9 cm, i les femelles d'entre 23 i 24,5 cm. La cua té gran part de la longitud total, movent-se en rangs d'entre 8,5 i 10 cm en els mascles i d'entre 9 i 10,1 en les femelles. Els mascles pesen entre 74,1 i 89 grams, i les femelles entre 81 i 105 grams. Aquesta espècie té un color vermell-marronós brillant, que presenten cinc ratlles fosques i 4 ratlles pàl·lides a l'esquena. També tenen grans taques blanques, visibles a la base de les dues orelles.

## Referències

* ↑ Linzey, A. V.; Hammerson, G.. «Neotamias quadrimaculatus» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 11 novembre 2015].
* 1 2 Wilson, Don E.; Ruff, Sue. The Smithsonian Book of North American Mammals. Smithsonian Institution, 1999, p. 375-376. ISBN 978-1-56098-845-8.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de Bocage

L'esquirol llistat de Bocage (Funisciurus bayonii) és una espècie de rosegador de la família dels esciúrids. Viu a Angola i la República Democràtica del Congo. Es creu, però encara no s'ha confirmat, que el seu hàbitat natural són les sabanes humides. Es desconeix si hi ha cap amenaça significativa per a la supervivència d'aquesta espècie.
Aquest tàxon fou anomenat en honor del metge i naturalista italobritànic Enrico Bayon.

## Referències

* ↑ Grubb, P. Funisciurus bayonii. UICN 2008. Llista Vermella d'espècies amenaçades de la UICN, edició 2008, consultada el 27 octubre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 32. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol llistat de Khul

L'esquirol llistat de Khul (Funisciurus congicus) és una espècie de rosegador de la família dels esciúrids. Viu a Angola, la República Democràtica del Congo i Namíbia. Es tracta d'un animal diürn i arborícola que tanmateix passa bastant temps buscant aliment a terra. El seu hàbitat natural són els boscos en els quals els arbres tenen un cobricel exuberant. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Grubb, P.; Coetzee, N. Funisciurus congicus. UICN 2008. Llista Vermella d'espècies amenaçades de la UICN, edició 2008, consultada el 28 octubre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :